Lav et referat af nedenstående tekst:

Tekst:
I denne uge er der mental sundhedsuge, og der er i den grad behov for fokus på psykiske lidelse. For hver femte nordjyde bliver i løbet af et år ramt af psykiske problemer. I familien Muhl fra Hadsund er angst og posttraumatisk stress syndrom en del af hverdagen. Mor, Tina Muhl, har en psykisk lidelse, som hun er nødt til at tage hensyn til. - Da jeg var to måneder gammel, blev mine forældre skilt, og da jeg var to år, ville min far have samkvemsret. Men det var ikke for at blive en del af mit liv – det var for at udøve sin pædofili, siger Tina Muhl. Senere i livet kom hun også ud i et hashmisbrug for at dulme sin angst. Men da hun mødte manden Mikkel Muhl, insisterede han på en stoffri kæreste. - Det er faktisk Mikkel, som får mig væk fra hashen. Jeg bliver jo opmærksom på, hvordan et liv faktisk kan være, siger hun og fortsætter: - Mine svigerforældre kysser og holder i hånd. Det var jeg jo på ingen måde vant til at se. I dag bruger Tina Muhl motion til at holde sin sygdom i skak. - Når jeg træner, så er det mig, der bestemmer. Jeg kan få pulsen op, og jeg kan få den til at falde igen. Det giver mig overskud at træne, og det gør, at jeg kan holde min sygdom nede, siger Tina Muhl. Selvom Tina Muhls barndom har været et sandt mareridt, vil hun gerne vise andre, at der er lys for enden af tunnelen. - Måske kan det være motion, en god kæreste eller en terapeut, der hjælper en med at få sygdommen under kontrol. Hvis jeg kan rejse mig, kan alle andre også. Hvis jeg med min historie kan vise det, så andre kan få lysten til at gøre det samme – det ville betyde alt, siger Tina Muhl. Se hele interivewet med Tina Muhl:

Referat:
Tina Muhl fra Hadsund lever et liv med angst og posttraumatisk stress syndrom. Men nu har hun fået sygdommen under kontrol ved brug af motion.